CELEX: C2007/297/13
Language: sl
Date: 2007-12-08 00:00:00
Title: Zadeva C-117/06: Sodba Sodišča (drugi senat) z dne 11. oktobra 2007 (predlog za sprejetje predhodne odločbe Kammergericht Berlin – Nemčija) – Postopek, ki sta ga sprožili Gerda Möllendorf in Christiane Möllendorf-Niehuus (Skupna zunanja in varnostna politika – Posebni omejevalni ukrepi za nekatere osebe in subjekte, povezane z Osama bin Ladnom, mrežo Al-kaida in talibani – Zamrznitev sredstev in gospodarskih virov – Uredba (ES) št. 881/2002 – Člena 2(3) in 4(1) – Prepoved dajanja gospodarskih virov na voljo osebam, naštetim v Prilogi I k tej uredbi – Obseg – Prodaja nepremičnine – Pogodba, sklenjena pred vpisom pridobitelja na seznam iz navedene priloge I – Predlog za vknjižbo prenosa lastninske pravice v zemljiško knjigo po tem vpisu)

8.12.2007   
            
            
               SL
            
            
               Uradni list Evropske unije
            
            
               C 297/9
            
         Sodba Sodišča (drugi senat) z dne 11. oktobra 2007 (predlog za sprejetje predhodne odločbe Kammergericht Berlin – Nemčija) – Postopek, ki sta ga sprožili Gerda Möllendorf in Christiane Möllendorf-Niehuus
   (Zadeva C-117/06) (1)
   
   (Skupna zunanja in varnostna politika - Posebni omejevalni ukrepi za nekatere osebe in subjekte, povezane z Osama bin Ladnom, mrežo Al-kaida in talibani - Zamrznitev sredstev in gospodarskih virov - Uredba (ES) št. 881/2002 - Člena 2(3) in 4(1) - Prepoved dajanja gospodarskih virov na voljo osebam, naštetim v Prilogi I k tej uredbi - Obseg - Prodaja nepremičnine - Pogodba, sklenjena pred vpisom pridobitelja na seznam iz navedene priloge I - Predlog za vknjižbo prenosa lastninske pravice v zemljiško knjigo po tem vpisu)
   (2007/C 297/13)
   Jezik postopka: nemščina
   Predložitveno sodišče
   Kammergericht Berlin
   Stranki v postopku v glavni stvari
   
      Tožeči stranki: Gerda Möllendorf, Christiane Möllendorf-Niehuus
   Predmet
   Predlog za sprejetje predhodne odločbe – Kammergericht Berlin – Razlaga členov 2(3) in 4(1) Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z Osamo bin Ladnom, mrežo Al-Kaida in talibani, in o razveljavitvi Uredbe Sveta (ES) št. 467/2001 o prepovedi izvoza nekaterega blaga in storitev v Afganistan, o poostritvi prepovedi poletov in podaljšanju zamrznitve sredstev in drugih finančnih virov talibanov iz Afganistana (UL L 139, str. 9) – Prepoved dajanja na razpolago finančnih virov osebam, naštetim v Prilogi I – Zavrnitev vpisa v zemljiško knjigo, potrebnega za prenos lastninske pravice na nepremičnini na podlagi prodajne pogodbe, sklenjene pred vpisom pridobitelja v Prilogo I.
   Izrek
   Člen 2(3) Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani, in o razveljavitvi Uredbe Sveta (ES) št. 467/2001 o prepovedi izvoza nekaterega blaga in storitev v Afganistan, o poostritvi prepovedi poletov in podaljšanju zamrznitve sredstev in drugih finančnih virov talibanov iz Afganistana, kot je bila spremenjena z Uredbo Sveta (ES) št. 561/2003 z dne 27. marca 2003, je treba razlagati tako, da v primeru, ko sta bila prodajna pogodba za nepremičnino in dogovor o prenosu lastninske pravice na tej nepremičnini sklenjena pred datumom vpisa pridobitelja na seznam iz Priloge I k Uredbi št. 881/2002, kot je bila spremenjena z Uredbo št. 561/2003, in ko je bila kupnina prav tako plačana pred tem datumom, ta določba prepoveduje, da se po navedenem datumu zaradi izpolnitve navedene pogodbe izvede končna vknjižba prenosa lastninske pravice v zemljiško knjigo.
   
      (1)  UL C 108, 6.5.2006.